smcproject/ml-wiki-sentences huggingface dataset:
ഇതുകൊണ്ടുതന്നെ ഗോവണികളും ഭിത്തിഭേതനയന്ത്രങ്ങളും( ഇംഗ്ലീഷ് :Battering Ram) മതിൽകെട്ട്‌ കടക്കാൻ സഹായിക്കുന്നതിൽ പരാജയപ്പെട്ടാൽ മാത്രമേ ഇവ പണിയാൻ ശ്രമിക്കുകതന്നെ ചെയ്തിരുന്നുള്ളൂ.
ഇവയിൽ ചിലപ്പോൾ കുന്തക്കാരും വാൾക്കാരും വില്ലാളികളും മറ്റും മതില്കെട്ടിന്റെ സംരക്ഷകരെ അക്രമിക്കുനതിനായി കയറാറുണ്ടായിരുന്നു.
എന്നിരുന്നാലും പ്രതിരോധമന്ദിരത്തിന്റെ വലിപ്പം കാരണം മതില്കെട്ടിന്റെ മുകളില്നിന്നും പീരങ്കിപോലുള്ള ആയുധങ്ങളുപയോഗിച്ച് ഇവ ആക്രമിക്കുക എന്നത് എളുപ്പമായിരുന്നു.
പ്രതിരോധമന്ദിരം മതില്കെട്ടിന്റെ അടുത്തെത്തിയാൽ ഇതില്നിന്നും അക്രമികൾക്ക് മതില്കെട്ടിന്റെ അകത്തുകടക്കാനായി പ്രതിരോധമന്ദിരത്തിൽനിന്നും ഒരു മരപ്പാലം മതില്കെട്ടിന്റെ അകത്തേക്ക് ഇടുകയാണ് ചെയ്യാറ് ചരിത്രം പ്രതിരോധമന്ദിരങ്ങളോട് സാദൃശ്യമുള്ള ഒരു റോമൻ ഉപരോധായുധം.
ഏറ്റവും ആദ്യം പ്രതിരോധമന്ദിരങ്ങൾ ഉപയോഗിച്ചിരുന്നത് ഏതാണ്ട് ബി.സി. ഒൻപതാം ശതകത്തിൽ നവ അസ്സീറിയൻ സാമ്രാജ്യമായിരുന്നു .
ഈ കാലഘട്ടത്തിൽ തന്നെ പല വമ്പൻ പ്രതിരോധമന്ദിരങ്ങളും നിർമ്മിക്കപ്പെട്ടു.
എങ്കിലും അക്കാലത്ത് നഗരങ്ങൾ മിക്കതും നദീതീരങ്ങളിലായിരുന്നു.
അതിനാൽത്തന്നെ പ്രതിരോധമന്ദിരങ്ങൾ ചിലപ്പോൾ നദിയുടെ ആഴംകുറഞ്ഞ ഭാഗങ്ങളിലൂടെ കൊണ്ടുപോകുകയോ അത് സാധ്യമല്ലാത്തപ്പോൾ കപ്പലുകളിൽ കയറ്റികൊണ്ടുപോകുകയോ ആണ് ചെയ്തിരുന്നത്.
സഞ്ചരിക്കാൻ കഴിയുന്ന പ്രതിരോധമന്ദിരങ്ങളെക്കുറിച്ച് പ്രതിപാതിക്കുന്ന പുരാതന ചൈനയിലെ ആദ്യ രേഖ കപ്പൽ യുദ്ധങ്ങലെക്കുരിച്ചുള്ള ഒരു രേഖയിലാണ്.
മദ്ധ്യകാലം ഒരു മദ്ധ്യകാല ഇംഗ്ലീഷ് പ്രതിരോധമന്ദിരം .
റോമൻ സാമ്രാജ്യത്തിന്റെ തകർച്ചയോടുകൂടി മദ്ധ്യകാലഘട്ടത്തിൽ പ്രതിരോധമന്ദിരങ്ങളുടെ ഉപയോഗം അതിന്റെ ഏറ്റവും ഉയരത്തിലെത്തി.
കൂടാതെ പ്രതിരോധമന്ദിരങ്ങളുടെ മുന്നേറ്റം തടയുന്ന ചെറിയ കൃത്രിമ കിടങ്ങുകൾ മൂടുന്ന തൊഴിലാളികൾക്ക് മതിൽകെട്ടിലെ ( ഇംഗ്ലീഷ് :Fortification) പ്രതിരോധ സംവിധാനങ്ങളിൽനിന്നും രക്ഷപ്പെടാനുള്ള നീക്കാവുന്ന കൂറ്റൻ  മറകളും ഈ കാലത്തുതന്നെ വികസിപ്പിച്ചെടുത്തു.
എ.ഡി.1266ൽ 200 വില്ലാളികൾക്ക് കയറാൻ പറ്റുന്ന ഒരു വലിയ പ്രതിരോധമന്ദിരം പണിയപ്പെടുകയുണ്ടായി.
വെടിമരുന്നിന്റെ വരവോടെ ഒരേസമയം പ്രതിരോധമന്ദിരങ്ങളും വലിയ മതിൽക്കെട്ടുകളും ഉപയോഗശൂന്യമായി.
എങ്കിലും പിന്നീട് പ്രതിരോധമന്ദിരങ്ങളുടെ ഒരു വകഭേതമായ മരം കൊണ്ടുതന്നെ നിർമ്മിക്കുന്ന പീരങ്കികൾ കയറ്റാവുന്ന ഗോപുരങ്ങൾ( ഇംഗ്ലീഷ് : battery-towers ) രംഗത്തെത്തി.
പിന്നീട് ഇവയും ചരിത്ര ശേഷിപ്പായി മാറി Wikimedia Commons has media related to Category:Siege towers .
പ്രതിവാദങ്ങൾ
വി.സി. ശ്രീജൻ രചിച്ച ഗ്രന്ഥമാണ് പ്രതിവാദങ്ങൾ .
2005-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
ഇദ്ദേഹം ഈ പുരസ്കാരം സ്വീകരിക്കാൻ കൂട്ടാക്കിയില്ല.
പ്രതിമാ ദേവി ഇംഗ്ലീഷ് വിലാസം https://ml.wikipedia.org/wiki/Prathima_Devi
കന്നടസിനിമകളിലെ ഒരു അഭിനേത്രിയാണ് പ്രതിമാ ദേവി (Prathima Devi) (9 April 1933 – 6 April 2021) .
1974ൽ കൃഷ്ണലീല എന്ന ചിത്രമായിരുന്നു ആദ്യത്തെ സിനിമ.
1951ൽ ജഗന്മോഹിനി എന്ന ചിത്രത്തിൽ പ്രധാന വേഷത്തിൽ അഭിനയിച്ചു.
ആ ചിത്രമായിരുന്നു നൂറു ദിവസം തികച്ച ആദ്യ കന്നട ചിത്രം.
സംവിധായകനായ ശങ്കർ സിംഗാണ് ഭർത്താവ്.
അവരുടെ മകനായ രാജേന്ദ്രബാബുവും ഒരു സംവിധായകനാണ്.
അഭിനേത്രിയും നിർമ്മാതാവുമായ വിജയലക്ഷ്മി സിംഗ് മകളാണ്.
പ്രതിമാ ദേവി അറുപതിലധികം ചിത്രങ്ങളിൽ അഭിനയിച്ചു.
സിനിമകൾ 1947 - കൃഷ്ണലീല 1950 - ശിവ പാർവ്വതി 1951 - ജഗന്മോഹിനി 1952 - ശ്രീ ശ്രീനിവാസ കല്യാണ 1953 - ചഞ്ചല കുമാരി 1954 - മുട്ടിദെല്ലാ ചിന്ന 1954 - മാടിദ്ദുണ്ണു മഹാരായ 1955 - ശിവശരണേ നംബിയാക്കാ 1957 - പ്രഭുലിംഗ ലീലെ 1959 - മംഗള സൂത്ര 1960 - ശിവലിംഗ സാക്ഷി 1961 - രാജ സത്യവ്രത 1963 - പാലിഗെ ബന്തദ്ദെ പഞ്ചാമൃത 1965 - പാതാള മോഹിനി 1975 - നാഗകന്യെ 1983 - ധരണി മണ്ഡല മദ്ധ്യദൊളഗെ ധർമ്മസ്ഥല മാഹാത്മെ ലോ ആൻഡ് ഓർഡർ അവലംബം പുറത്തേക്കുള്ള കണ്ണികൾ http://chiloka.com/celebrity/prathimadevi "An evening with Jaganmohini".
11 June 2011.
Retrieved 14 September 2015.
പ്രതിരോധം (വിവക്ഷകൾ)
പ്രതിരോധം എന്ന പദം താഴെ പറയുന്നവയിൽ ഏതിനെയും വിവക്ഷിക്കാം വൈദ്യുത പ്രതിരോധം രോഗപ്രതിരോധം സൈനിക പ്രതിരോധം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പ്രതിരോധകം ഇംഗ്ലീഷ് വിലാസം https://ml.wikipedia.org/wiki/Resistor Axial -lead resistors on tape.
The component is cut from the tape during assembly and the part is inserted into the board.
രണ്ട് ടെർമിനലുകളുള്ള ഒരു ഇലക്ട്രോണിക് ഉപകരണമാണ്‌ റെസിസ്റ്റർ .
പ്രതിരോധകങ്ങൾ ഉപയോഗിക്കുന്നത് വൈദ്യുതപ്രവാഹം കുറയ്ക്കാനും അതേ സമയം തന്നെ ഇത് സർക്യൂട്ടിലെ വോൾട്ടതയുടെ നില കുറയ്ക്കാനും ഇത് പ്രവർത്തിക്കുന്നു.
വൈദ്യുതസർക്യുട്ടുകളിൽ പ്രതിരോധകങ്ങൾ ഉപയോഗിക്കുന്നത് വൈദ്യുതപ്രവാഹത്തെ നിയന്ത്രിക്കാനും സിഗ്നൽ നിലകൾ ബയാസ് ആക്റ്റീവ് എലമെന്റുകൾ എന്നിവ ക്രമീകരിക്കാനും ട്രാൻസ്മിഷൻ ലൈനുകൾ അവസാനിപ്പിക്കാനും ആണ്.
പവർ ഡിസ്ട്രിബ്യൂഷൻ സിസ്റ്റങ്ങളിലെ മോട്ടോർ കൺട്രോളുകളിലെ ഒരു ഭാഗമായി ഉപയോഗിക്കുന്നവയിലേയോ, ജനറേറ്ററിലെ ടെസ്റ്റ് ലോഡായി ഉപയോഗിക്കുന്നതോ ആയ ഉയർന്ന പവറിലുള്ള പ്രതിരോധകങ്ങൾക്ക് ധാരാളം വാട്ട് വൈദ്യുതോർജ്ജപവർ താപമായി പാഴാക്കാൻ കഴിയും.
ഫിക്സഡ് പ്രതിരോധകങ്ങൾക്കുള്ള പ്രതിരോധം, താപനില, സമയം അല്ലെങ്കിൽ പ്രവർത്തിക്കുന്ന വോൾട്ടത എന്നിവയനുസരിച്ച് വളരെ കുറച്ചു മാത്രമാണ് മാറുന്നത്.
വേരിയബിൾ പ്രതിരോധകങ്ങൾക്ക് സർക്യൂട്ട് എലമെന്റുകൾ ക്രമീകരിക്കാനും താപം, പ്രകാശം, ആർദ്രത, ബലം അല്ലെങ്കിൽ രാസപ്രവർത്തനം എന്നിവ തിരിച്ചറിയാനുള്ള ഉപകരണമായും ഉപയോഗിക്കാം.
ഒരു പ്രതിരോധകത്തിന്റെ വൈദ്യുതപ്രവർത്തനം നിർണ്ണയിക്കുന്നത് അതിന്റെ പ്രതിരോധകമാണ്: സാധാരണ വാണിജ്യാടിസ്ഥാനത്തിലുള്ള പ്രതിരോധകങ്ങൾ ഒൻപത് ഓർഡർ ഓഫ് മാഗ്നിറ്റ്യൂഡുകളിൽക്കൂടുതലുള്ള ശ്രേണിയിൽ നിർമ്മിക്കപ്പെടുന്നു.
ഓം നിയമം അനുസരിക്കുന്ന ഈ ഉപകരണത്തിന്റെ ടെർമിനലുകൾക്കിടയിലെ പൊട്ടൻഷ്യൽ വ്യത്യാസം വൈദ്യുതധാരയ്ക്ക് ആനുപാതികമായിരിക്കും.
അതായത്, V = I R {\displaystyle V=IR} .
സർക്യൂട്ടിലെ അടിസ്ഥാനഘടകഭാഗങ്ങളിലൊന്നായി ഇതിനെ കണക്കാക്കുന്നു ( കപ്പാസിറ്റർ , ഇൻഡക്റ്റർ , മെം‌റിസ്റ്റർ എന്നിവയാണ്‌ മറ്റുള്ളവ).
റെസിസ്റ്റർ ഒരു അപ്രവർത്തകഘടകമാണ്‌.
എല്ലാ ഇലക്ട്രോണിക് സർക്യൂട്ടുകളിലും തന്നെ പ്രത്യക്ഷമായോ പരോക്ഷമായോ കാണപ്പെടുന്ന ഘടകമാണ്‌ റെസിസ്റ്റർ.
ഉയർന്ന റെസിസ്റ്റിവിറ്റി ഉള്ള ലോഹങ്ങളുടെ കമ്പികൾ ഉപയോഗിച്ചും സം‌യുക്തങ്ങളുടെ നേർത്ത പാളികൾ ഉപയോഗിച്ചും റെസിസ്റ്ററുകൾ നിർമ്മിക്കാം.
=ശ്രേണീരീതിയിലും സമാന്തരരീതിയിലുമുള്ള പ്രതിരോധകങ്ങൾ
ശ്രേണീരീതിയിൽ ഘടിപ്പിച്ചിരിക്കുന്ന പ്രതിരോധകങ്ങളുടെ ആകെ പ്രതിരോധം അവയുടെ ഓരോന്നിന്റേയും പ്രതിരോധമൂല്യങ്ങളുടെ തുകയാണ്.
R e q = R 1 + R 2 + ⋯ + R n .
{\displaystyle R_{\mathrm {eq} }=R_{1}+R_{2}+\cdots +R_{n}.
സമാന്തരരീതിയിൽ ഘടിപ്പിച്ചിരിക്കുന്ന പ്രതിരോധകങ്ങളുടെ ആകെ പ്രതിരോധം അവയുടെ ഓരോന്നിന്റേയും പ്രതിരോധമൂല്യങ്ങളുടെ തുകയുടെ വ്യൂൽക്രമമാണ്.
1 R e q = 1 R 1 + 1 R 2 + ⋯ + 1 R n .
{\displaystyle {\frac {1}{R_{\mathrm {eq} }}}={\frac {1}{R_{1}}}+{\frac {1}{R_{2}}}+\cdots +{\frac {1}{R_{n}}}.
} പ്രതിരോധം(Resistor)
ഒരു ഇലക്ട്രിക് / ഇലക്ട്രോണിക് സർക്യൂട്ടിലെ വിവിധ ഭാഗങ്ങളിൽ ആവശ്യമായ കറന്റിന്റെയും , വോൾട്ടേജിന്റെയും അളവ് വ്യത്യസ്തെമായിരിക്കും.
ബാറ്ററി പോലയുള്ള ഒരു പൊതുസ്റോതസ്സിൽ നിന്നും സർക്യുട്ടിലെ വിവിധ ഭാഗങ്ങളിലേക്ക് വ്യത്യസ്ത അളവുകളിൽ കറണ്ടും വോൾട്ടേജും നൽകുന്നത്, നിശ്ചിത സർക്യൂട്ട് ശാഖകളിൽ അവശ്യമായഅളവിൽ പ്രതിരോധം ഉൾപ്പെടുത്തിയാണ്.
ഇപ്രകാരം ഇലക്ട്രിക് സർക്യൂട്ടുകളിൽ ഒരു നിശ്ചിത അളവിൽ പ്രതിരോധം ഉൾപെടുത്തുന്നതിനുപയോഗിക്കുന്ന ഒരു ഘടകമാണ് റെസിസ്റ്റർ.
ഘടനയെ ആസ്പതമാക്കി റെസിസ്റ്ററുകളെ രണ്ടായി തരംതിരിക്കാവുന്നതാണ് ഫിക്സഡ് റെസിസ്റ്ററുകൾ (Fixed Resistors) വേരിയബിൾ റെസിസ്റ്ററുകൾ (Variable Resistors) ഫിക്സഡ് റെസിസ്റ്റർ (Fixed Resistors)
റെസിസ്റ്റൻസിന്റെ മൂല്യത്തിൽ വ്യത്യാസം വരുത്താൻ കഴിയാത്ത രൂപത്തിലുള്ള, അഥവാ ഒരു സ്ഥിര മൂല്യമുള്ള റെസിസ്റ്ററുകളെയാണ് ഫിക്സഡ് റെസിസ്റ്ററുകൾ എന്ന് പറയുന്നത്.
നിർമ്മാണരീതിയെ ആദാരമാക്കി വിവിധതരം ഫിക്സഡ് റെസിസ്റ്ററുകൾ ലഭ്യമാണ്.
താഴെ പറയുന്നവ ഇതിൽ പ്രധാനപ്പെട്ടവയാണ് കാർബൺ മിശ്രിത റെസിസ്റ്ററുകൾ (Carbon Composition Resistors) കാർബൺ ഫിലിം  റെസിസ്റ്ററുകൾ (Carbon film resistors) മെറ്റൽ ഫിലിം  റെസിസ്റ്ററുകൾ (metal Film Resistors) വയർ ചുറ്റിയ റെസിസ്റ്ററുകൾ (Wire Wound Resistors) ഏകകം
റെസിസ്റ്ററിന്റെ പ്രധാന ഗുണമായ റെസിസ്റ്റൻസിന്റെ ഏകകം ഓം (Ohm - Ω) ആണ്‌.
ഓം നിയമം കണ്ടെത്തിയ ജോർജ്ജ് സൈമൺ ഓമിന്റെ ബഹുമാനാർത്ഥമാണ്‌ ഇത് നൽകപ്പെട്ടത്.
ചിഹ്നങ്ങൾ
യൂറോപ്പിലും അമേരിക്കയിലും വിവിധതരം റെസിസ്റ്ററുകൾക്ക് ഉപയോഗിക്കുന്ന ചിഹ്നങ്ങൾ പട്ടികയിൽ കൊടുത്തിരിക്കുന്നു റെസിസ്റ്റർ പൊട്ടൻഷ്യോമീറ്റർ അസ്ഥിരറെസിസ്റ്റർ യൂറോപ്പ് അമേരിക്ക ഇതും കാണുക കളർ കോഡിങ്ങ് പ്രതിരോധം ചാലകം സർക്ക്യൂട്ട് രൂപകൽപ്പന Dummy load Electrical impedance Iron-hydrogen resistor Piezoresistive effect Shot noise തെർമിസ്റ്റർ Trimmer (electronics) അവലംബം Resistors എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്രതിമാ ദേവി (ചിത്രകാരി) ഇംഗ്ലീഷ് വിലാസം https://ml.wikipedia.org/wiki/Pratima_Devi_(painter)
പ്രതിമാ ദേവി (1893-1969) ഒരു ഇന്ത്യൻ ബംഗാളി കലാകാരിയായിരുന്നു.
അവരുടെ കലാപരമായ കഴിവുകൾക്ക് പരക്കെ അറിയപ്പെട്ടിരുന്നു.
രബീന്ദ്രനാഥ ടാഗോറിന്റെ മകൻ രതിന്ദ്രനാഥ ടാഗോറിന്റെ ഭാര്യയായിരുന്നു.
അവരുടെ കഴിവുകൾ വികസിപ്പിക്കുന്നതിൽ കവി പ്രത്യേക താത്പര്യം കാണിച്ചു.
ഗഗനേന്ദ്രനാഥ ടാഗോറിന്റെയും അബനിന്ദ്രനാഥ ടാഗോറിന്റെയും സഹോദരി ശേശേന്ദ്ര ഭൂസൻ ചതോപാധ്യായയുടെയും ബിനായാനി ദേവിയുടെയും മകളായിരുന്നു.
പ്രവർത്തനങ്ങൾ 1931-ൽ ജർമ്മനിയിലെ രവീന്ദ്രനാഥ ടാഗോർ.
പ്രതിമ ദേവി, ആര്യം, അമിയ ചക്രവർത്തി
ചിത്രകാരൻ നന്ദലാൽ ബോസ്, രബീന്ദ്രനാഥ ടാഗോർ എന്നിവരുടെ കീഴിൽ പ്രതിമ കല അഭ്യസിച്ചു.
അവരുടെ കലാപരമായ കഴിവുകൾ പിന്തുടരാൻ രബീന്ദ്രനാഥ് അവരെ പ്രോത്സാഹിപ്പിച്ചു.
ടാഗോർ കുടുംബം നടത്തുന്ന ഇന്ത്യൻ സൊസൈറ്റി ഓഫ് ഓറിയന്റൽ ആർട്ടിൽ 1915 മുതൽ അവർ തന്റെ ചിത്രങ്ങൾ പ്രദർശിപ്പിച്ചു.
തുടർന്ന് അവർ പാരീസിലേക്ക് പോയി, അവിടെ ഇറ്റാലിയൻ " വെറ്റ് ഫ്രെസ്കോ " രീതി പഠിച്ചു.
1910-ൽ വിവാഹം കഴിഞ്ഞയുടനെ, പ്രതിമയും ഭർത്താവിനൊപ്പം കുറച്ചു കാലം ബംഗ്ലാദേശിലെ ഷിലൈദഹയിലെ ഫാമിലി എസ്റ്റേറ്റിൽ താമസിച്ചിരുന്നു.
തുടർന്ന്, പ്രതിമ ശാന്തിനികേതനിലേക്ക് മടങ്ങി, അമ്മായിയപ്പന്റെയും ഭർത്താവിന്റെയും പാത പിന്തുടർന്ന് വിശ്വഭാരതിയുടെ പ്രവർത്തനങ്ങളിൽ മുഴുകി.
വിദൂര സ്ഥലങ്ങളിലേക്കുള്ള അവരുടെ സന്ദർശനത്തിലും അവൾ അവരോടൊപ്പം പോയി.
ശാന്തിനികേതനിൽ രബീന്ദ്രനാഥ ടാഗോർ സ്ഥാപിച്ച സംഗീത, നൃത്ത വിദ്യാലയത്തിലെ നൃത്ത പാഠ്യപദ്ധതിയുടെ ചുമതല അവർക്കായിരുന്നു.
ആദ്യകാലങ്ങളിൽ അവർ ടാഗോറിന്റെ നൃത്ത-നാടകങ്ങളെ രൂപപ്പെടുത്തിയ നിർണായക സ്വാധീനങ്ങളിലൊന്നായിരുന്നു.
അവർക്ക് എളുപ്പത്തിൽ ഒരു പുതിയ കരകൗശലം എടുത്ത് ശിൽപ സദാൻ പാഠ്യപദ്ധതിയിൽ ഉൾപ്പെടുത്താൻ കഴിഞ്ഞിരുന്നു.
ആദ്യകാല ജീവിതം, വിവാഹം, മരണം
പ്രതിമ ദേവി 1893 നവംബർ 5 ന് കൊൽക്കത്തയിൽ ജനിച്ചു.
രബീന്ദ്രനാഥിന്റെ സഹപാഠിയായ നിരോദ് നാഥ് മുഖോപാധ്യായയുടെ മകൻ നിലനാഥ് മുഖോപാധ്യായയുടെ ബാലവധുവായിട്ടാണ് അവർ ആദ്യമായി വിവാഹം കഴിച്ചത്.
എന്നാൽ രണ്ട് മാസത്തിന് ശേഷം നിലനാഥ് ഗംഗയിൽ മുങ്ങിമരിച്ചു.
രവീന്ദ്രനാഥ ടാഗോർ തന്റെ മകൻ രതിന്ദ്രനാഥ ടാഗോറുമായി 17 കാരിയായ പ്രതിമയുടെ വിവാഹം ക്രമീകരിച്ചു.
രതിന്ദ്രനാഥും പ്രതിമയും 1922-ൽ ഒരു മകളെ ദത്തെടുത്തു - നന്ദിനി.
അവളുടെ വിളിപ്പേര് - പ്യൂപ്പി (ഫ്രഞ്ച് ഭാഷയിൽ 'പാവ' എന്നാണ് അർത്ഥമാക്കുന്നത്).
രതിന്ദ്രനാഥുമായുള്ള പ്രതിമയുടെ വിവാഹം മുൻ വർഷങ്ങളിൽ സന്തോഷകരമായ ഒന്നായിരുന്നുവെങ്കിലും പിന്നീട് പരുക്കൻ കാലാവസ്ഥയെ അഭിമുഖീകരിക്കാൻ തുടങ്ങി.
ടാഗോർ കുടുംബത്തിലെ 'പ്രതിഭാധനരും സർഗ്ഗാത്മകരുമായ വ്യക്തികളുടെ തിളക്കമാർന്ന നിരയിൽ' ഒരു പ്രഹേളികയായി തുടരുന്ന രതിന്ദ്രനാഥ് 1953-ൽ വിശ്വ ഭാരതി സർവകലാശാല വൈസ് ചാൻസലർ സ്ഥാനം രാജിവച്ച് ശാന്തിനികേതനെ എന്നെന്നേക്കുമായി വിട്ടു.
പ്രതിമ വീണ്ടും ശാന്തിനികേതനിൽ തുടർന്നു.
എന്നിരുന്നാലും, 1961-ൽ രതിന്ദ്രനാഥിന്റെ മരണം വരെ കത്തിടപാടുകളിലൂടെ അവർ പരസ്പരം ബന്ധപ്പെട്ടിരുന്നു.
പ്രതിമ 1969 ജനുവരി 9 ന് അന്തരിച്ചു.
നന്ദിനി ടാഗോർ 1940-ൽ വിവാഹിതയായി.
ഗിരിധാരി ലാലയുമായുള്ള പേരക്കുട്ടിയുടെ വിവാഹത്തിന് രവീന്ദ്രനാഥ് സുമംഗലി ബോഡു പഞ്ചിത രേഖോ പ്രാനെ എന്ന ഗാനം രചിച്ചു.
രത്തൻപള്ളിയിലെ ചായാനിറിൽ അവർ താമസിച്ചിരുന്നു.
നന്ദിനിയുടെ മകൻ സുനന്ദൻ ലാല പത ഭാവനയിൽ പഠിക്കുകയും തുടർന്ന് സിന്തറ്റിക് ഓർഗാനിക് കെമിസ്ട്രിയിൽ പിഎച്ച്ഡി പൂർത്തിയാക്കുകയും ചെയ്തു.
2012-ലെ കണക്കനുസരിച്ച് അവർ ബാംഗ്ലൂരിലാണ് താമസിക്കുന്നത്.
പ്രതിമ നിരവധി പുസ്തകങ്ങൾ എഴുതി.
കവയിത്രിയുടെ ജീവിതത്തിന്റെ അവസാന വർഷത്തിലാണ് നിർബാൻ ശ്രദ്ധ കേന്ദ്രീകരിച്ചത്.
സ്മൃതിചിൻഹ യിൽ അബനിന്ദ്രനാഥിനെക്കുറിച്ചും രവീന്ദ്രനാഥിനെക്കുറിച്ചും സംസാരിക്കുന്നു.
ശാന്തിനികേതനിലെ നൃത്ത പാരമ്പര്യം നൃത്യ യിൽ രേഖപ്പെടുത്തുന്നു.
അവരുടെ കവിതകളുടെയും മറ്റ് രചനകളുടെയും ഒരു സമാഹാരമാണ് ചിത്രലേഖ .
പ്രതിമ സിംഗ്
പ്രതിമ സിംഗ് 2003ൽ ഉത്തർപ്രേശിൽ വച്ച് ബാസ്ക്കറ്റ് ബോൾ കളി തുടങ്ങി.
ഭാരത ദേശീയ വനിത ഭാസ്ക്കറ്റ് ബോൾ ടീമിൽ അംഗമായിരുന്നു.
ഉത്തർ പ്രദേശിലെ ജോൺപൂരിൽ നിന്നു വരുന്നു.
വാരണാസിയാണ്, ജന്മസ്ഥലം.
ഞ്ചു സഹോദരിമാരിൽ നാലുപേരും ദേശീയ ടീമിൽ കളിച്ചിട്ടുണ്ട്.
, ആവരെ സിംഗ് സഹോദരിമാർ എന്നു അറിയപ്പെടുന്നു അന്തർ ദേശീയ നേട്ടങ്ങൾ ഏഷ്യൻ കായികമേള 2010 [ഗാങ്ങ്ടോക്]], ചൈന , 12-27 നമംബർ2010 24-മത് FIBA ഏഷ്യൻ ബാസ്ക്കറ്റ്ബോൾ ചാമ്പ്യൻഷിപ് മുതിർന്ന വനിതകൾക്കൂള്ളത്, 2009, ചെന്നൈ , ഭാരതം 18-മത് FIBA ഏഷ്യൻ ബാസ്ക്കറ്റ്ബോൾ ചാമ്പ്യൻഷിപ് ജൂനിയർ വനിതകൾക്കൂള്ളത്, 2007, ബാംഗ്കോക്ക് , തായ്ലാന്റ് രണ്ടാമത് FIBA ഏഷ്യൻ ബാസ്ക്കറ്റ്ബോൾ ചാമ്പ്യൻഷിപ് ഇളയ വനിതകൾക്കുള്ളത്, 2006, സിംഗപ്പൂർ അവലംബം
പ്രതിമാനാടകം ഇംഗ്ലീഷ് വിലാസം https://ml.wikipedia.org/wiki/Pratima-nataka
രാമായണ കഥ മുഴവൻ അവതരണവിഷയമായ ഏഴങ്കങ്ങളുള്ള നാടകമാണ് ഭാസന്റെ പ്രതിമാനാടകം.
നാടകകൃത്തിന്റെ മുഖ്യ താത്പര്യം ഭരതനിലും കൈകേയിലുമാണ്.
ഇതിഹാസത്തിലെ  വരത്തിന്റെ കഥ   ഇവിടെ ശുല്കത്തിന്റെ കഥയാക്കി മാറ്റിയിരിക്കുന്നു.
കൈകേയിയുടെ നേരെ  അനുഭാവം കാണിക്കുകയും ചെയ്തിരിക്കുന്നു.
ദശരഥന്റെ മരണം നേരിട്ട് അവതരിപ്പിക്കുന്നു.
കഥാഘടന വിവിധ അങ്കങ്ങൾ ഒന്നാം അങ്കം - ശ്രീരാമന്റെ പട്ടാഭിഷേകവും അതിന്റെ വിഘ്നങ്ങളും രാമന്റെ വനാഗമനവും വർണ്ണിക്കുന്നു.
രണ്ടാം അങ്കം - ദശരഥന്റെ ദുഃഖവും അദ്ദേഹത്തിന്റെ മരണവും മൂന്നാം അങ്കം - ഭരതന്റെ മടങ്ങി വരവും ദശരഥന്റെ മരണ വാർത്തയും ശ്രീരാമന്റെ വനവാസവുമറിഞ്ഞ് അമ്മ കൈകേയിയോട് ദേഷ്യപ്പെട്ട് രാമനെത്തേടി ചിത്രകൂടത്തിലേക്ക് പുറപ്പെടുന്നു.
നാലാം അങ്കം - രാമനെ കണ്ട് രാജ്യത്തേക്ക് മടങ്ങാൻ ആവശ്യപ്പെട്ടു.
രാമൻ നിരസിച്ചതോടെ രാമന്റെ പാദുകം സാക്ഷിയാക്കി പതിന്നാല് വർ‍ഷത്തേക്ക് രാജ്യ ഭരണം ഏറ്റെടുക്കുന്നു.
അഞ്ചാം അങ്കം - രാവണൻ പരിവ്രാജക വേഷത്തിൽ ആശ്രമത്തിലെത്തി  സീതാപഹരണം നടത്തുന്നു.
ആറാം അങ്കം - രാമന്റെ വനാഗമനത്തിന്റെ രഹസ്യമറിഞ്ഞ ഭരതനോട് കൈകേയി ക്ഷമാപണം നടത്തുന്നു.
രാവണ വധത്തിന് രാമനെ സഹായിക്കാൻ കാട്ടിലേക്ക് പുറപ്പെടുന്നു.
ഏഴാം അങ്കം - ശ്രീരാമന്റെ പട്ടാഭിഷേകം.
അവലംബം പുറം കണ്ണികൾ പ്രതിമാനാടകം
പ്രതിവിന്ധ്യൻ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ജൂലൈ മുതൽ തുടരുന്നു.
പഞ്ചപാണ്ഡവരിൽ മൂത്തയാളായ ധർമ്മപുത്രരുടെ (യുധിഷ്ഠിരന്റെ) മകനാണ് പ്രതിവിന്ധ്യൻ .
ഉപപാണ്ഡവരിൽ ഭീമന്റെ പുത്രനായ വിരോചനൻ കഴിഞ്ഞാൽ പ്രതിവിന്ധ്യനായിരുന്നു മൂത്തയാൾ.
യൗധേയനാണ് പ്രതിവിന്ധ്യന്റെ മകൻ.
പി. ഷൺമുഖം ഇംഗ്ലീഷ് വിലാസം https://ml.wikipedia.org/wiki/P.
_Shanmugam
കോൺഗ്രസ് നേതാവും പുതുച്ചേരി മുൻ മുഖ്യമന്ത്രിയുമായിരുന്നു പി. ഷൺമുഖം (1927 മാർച്ച് 25 - 2 ഫെബ്രുവരി 2013).
1954 മുതൽ സജീവ കോൺഗ്രസ് പ്രവർത്തകനായിരുന്നു.
1980 മുതൽ മൂന്നുതവണ പുതുച്ചേരിയിൽനിന്നുള്ള പാർലമെന്റ് അംഗമായി തിരഞ്ഞെടുക്കപ്പെട്ടു.
ചെറിയ കാലയളവുകളിലായി രണ്ടുതവണ മുഖ്യമന്ത്രി പദത്തിലിരുന്നിട്ടുണ്ട്.
1978 മുതൽ കാൽനൂറ്റാണ്ടോളം പുതുച്ചേരി കോൺഗ്രസ് പ്രസിഡന്റുസ്ഥാനം വഹിച്ച  യാനത്തു നിന്ന് ജനവിധി നേടി 2000-2001 വർഷം മുഖ്യമന്ത്രിയായി.
പിന്നീട് 2001-ൽ വീണ്ടും മുഖ്യമന്ത്രി പദത്തിലെത്തി.
എങ്കിലും ആറുമാസത്തിനകം ജനവിധിനേടാൻ കഴിയാഞ്ഞതിനാൽ ഇപ്പോഴത്തെ മുഖ്യമന്ത്രി എൻ. രംഗസ്വാമിക്കായി അവസരം ഒഴിഞ്ഞു.
1969-1973 കാലഘട്ടത്തിൽ പ്രതിപക്ഷനേതാവായും ചുമതല വഹിച്ചു.
2001 വരെ എ.ഐ.സി.സി. പ്രവർത്തക സമിതിയിലെ സ്ഥിരംക്ഷണിതാവായിരുന്നു.
പി. സി. ഏലിയാമ്മ
കേരളത്തിലെ മികച്ച വനിതാ വോളിതാരങ്ങളിലൊരാളാണ് പി. സി. ഏലിയാമ്മ.
ഇംഗ്ലീഷ്: P. C. Eliyamma .
1968-ൽ സംസ്ഥാന ടീമിൽ ഇടം കണ്ട ഏലിയാമ്മ 72-ലെ ജാംഷഡ്പൂർ നാഷണൽസിൽ കിരീടം നേടിയ കേരളാ ടീമിന്റെ അംഗമായിരുന്നു.
എറണാകുളം ജില്ലയിലെ നാമക്കുഴി ഗ്രാമത്തിലെ നാമക്കുഴി സ്‌കൂളിൽ പി.ടി. അധ്യാപകനായെത്തിയ പാലാക്കാരനായ ജോർജ് വർഗീസ്, നാമക്കുഴി സ്‌കൂളിന് പെൺകുട്ടികളുടെ ഒരു ടീമുണ്ടാക്കി.
1962-ൽ സംസ്ഥാനതല മത്സരത്തിൽ ഇവരുടെ അരങ്ങേറ്റംതന്നെ ശ്രദ്ധേയമായി.
നാമക്കുഴിയിലെ നിർധന കർഷക കുടുംബത്തിൽനിന്നുള്ള കുട്ടികളായിരുന്നു ടീമിൽ.
കെ.സി. ഏലമ്മ, പി.സി. ഏലിയാമ്മ, പി.കെ ഏലിയാമ്മ, വി.വി. അന്നക്കുട്ടി, വി.കെ. സാറാമ്മ, വി.കെ. ലീല, എം.എൻ. അമ്മിണി, പി.ഐ. ലീലാമ്മ-ഇവർ ഉൾപ്പെട്ട ടീമാണ് 72-ൽ ജാംഷഡ്പൂരിൽ കേരളത്തിന് വനിതാ വോളിയിലെ ആദ്യ ദേശീയ കിരീടം നേടിയത്. 'നാമക്കുഴി സിസ്റ്റേഴ്‌സ്' എന്ന പേരിൽ ഇവർ ഇന്ത്യയൊട്ടാകെ ശ്രദ്ധിക്കപ്പെട്ടു.
പി. ശ്രീരാമകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/P.
_Sreeramakrishnan
പതിനാലാം നിയമസഭയുടെ സ്പീക്കറാണ് പി. ശ്രീരാമകൃഷ്ണൻ .
സി.പി.എം പാനലിൽ ഇതു രണ്ടാം തവണയാണ് അദ്ദേഹം പൊന്നാനി നിയമസഭാമണ്ഡലത്തിൽ നിന്ന് തിരഞ്ഞെടുക്കപ്പെടുന്നത്.
2011-ലെ നിയമസഭാ തിരഞ്ഞെടുപ്പിൽ മലപ്പുറം ജില്ലയിലെ പൊന്നാനി മണ്ഡലത്തിൽ നിന്നും മൽസരിക്കുകയും വിജയിക്കുകയുമുണ്ടായി.
മലപ്പുറം ജില്ലയിലെ പെരിന്തൽമണ്ണയിൽ 1967 നവംബർ 14-ന് പി. ഗോവിന്ദൻ നായരുടെയും സീതാ ലക്ഷ്മിയുടെയും മകനായിട്ടാണ് പി. രാമകൃഷ്ണൻ ജനിച്ചത്.
ഒറ്റപ്പാലം എൻ.എസ്.എസ്. കോളേജിലാണ് വിദ്യാഭ്യാസം പൂർത്തിയാക്കിയത്.
ബി.എ., ബി.എഡ്.
എന്നീ ബിരുദങ്ങളുണ്ട്.
അദ്ധ്യാപകനായിട്ടാണ് ജോലി ചെയ്തിരുന്നത്.
എം. ദിവ്യയാണ് ഭാര്യ.
ഒരു മകനും മകളുമുണ്ട്.
1980-ൽ കീഴാറ്റൂർ പഞ്ചായത്തിലെ ദേശാഭിമാനി ബാലസംഘത്തിന്റെ സെക്രട്ടറി ആയിരുന്നു.
1981-ൽ പട്ടിക്കാട് ഗവൺമെന്റ് ഹൈസ്കൂളിലെ എസ്.എഫ്.ഐ. യൂണിറ്റ് സെക്രട്ടറി ആയി.
1983 മുതൽ 1988 വരെയുള്ള കാലയളവിൽ ഒറ്റപ്പാലം എൻ.എസ്.എസ്. കോളേജിലെ പഠനത്തിനിടയിൽ എസ്.എഫ്.ഐ.-യുടെ സജീവ പ്രവർത്തകനായിരുന്നു.
പിന്നീട് എസ്.എഫ്.ഐ.-യുടെ യൂണിറ്റ് സെക്രട്ടറിയായും, എൻ.എസ്.എസ്. കോളേജ് യൂണിയൻ ഭാരവാഹിത്വവും വഹിക്കുകയുണ്ടായി.
1988-89 കാലഘട്ടത്തിൽ കാലിക്കറ്റ് യൂണിവേഴ്സിറ്റി യൂണിയൻ ചെയർമാനും സെനറ്റ് അംഗവും ആയിരുന്നു.
പിന്നീട് 1990-ൽ കാലിക്കറ്റ് യൂണിവേഴ്സിറ്റി സിൻഡിക്കേറ്റ് മെമ്പറായി.
ഇക്കാലയളവിൽത്തന്നെ, അതായത് 1988-1991 കാലയളവിൽ, എസ്.എഫ്.ഐയുടെ പാലക്കാട് ജില്ലാ പ്രസിഡന്റായിരുന്നു.
1991 മുതൽ പെരിന്തൽമണ്ണ ബ്ലോക്ക് സെക്രട്ടറിയായും സേവനമനുഷ്ഠിച്ചിട്ടുണ്ട്.
1997 മുതൽ ഡി.വൈ.എഫ്.ഐ-യുടെ മലപ്പുറം ജില്ലാ സെക്രട്ടറി ആയിട്ടും, 2005-ൽ ഡി.വൈ.എഫ്.ഐ-യുടെ കേരള സംസ്ഥാന പ്രസിഡന്റ് ആയും പ്രവർത്തിച്ചു.
2007 മുതൽ ഡി.വൈ.എഫ്.ഐ-യുടെ അഖിലേന്ത്യാ പ്രസിഡന്റാണ് പി. ശ്രീരാമകൃഷ്ണൻ.
' യുവധാരാ മാസികയുടെ ' മാനേജിങ്ങ് ഡയറക്ടർ ആയി പ്രവർത്തിച്ചിട്ടുണ്ട്.
2006 മുതൽ 2011 വരെ യൂത്ത് വെൽഫെയർ ബോർഡിന്റെ വൈസ് ചെയർമാനയിരുന്നു.
ഇപ്പോൾ പെരിന്തൽമണ്ണയിലെ ഇ.
എം.എസ്. ഹോസ്പിറ്റൽ ആൻഡ് റിസർച്ച് സെന്ററിന്റെ ഡയറക്ടറാണ്.
ഏഷ്യാ-പസഫിക് വേൾഡ് ഫെഡറേഷൻ ഓഫ് ഡെമോക്രാറ്റിക് യൂത്തിന്റെ കോർഡിനേറ്റർ കൂടിയാണ് പി. ശ്രീരാമകൃഷ്ണൻ.
സി.പി.എം ന്റെ സംസ്ഥാന സമിതി അംഗമാണ്.
പൊന്നാനി നിയോജക മണ്ഡലത്തെ പ്രതിനിധീകരിച്ച് 2011-ൽ നിയമസഭാംഗമായി തിരഞ്ഞെടുക്കപ്പെട്ടു.
ഇന്ത്യൻ നാഷണൽ കോൺഗ്രസ് (ഐ)-ലെ പി.ടി.അജയ മോഹനെ 4101 വോട്ടുകൾക്ക് പരാജയപ്പെടുത്തി കൊണ്ടായിരുന്നു പി. ശ്രീരാമകൃഷ്ണൻ തിരഞ്ഞെടുക്കപ്പെട്ടത്.
2016ലെ തിരഞ്ഞെടുപ്പിൽ പൊന്നാനിയിൽ നിന്നും വീണ്ടും തിരഞ്ഞെടുക്കപ്പെട്ടു.
രാജ്യത്തെ നിയമസഭകളിലെ സ്പിപീക്കർമാരിൽ ഏറ്റവും മികച്ച സ്പീക്കറായി കേരള നിയമസഭാ സ്പീക്കറായി പി.  ശ്രീരാമകൃഷ്ണനെ  തിരഞ്ഞെടുത്തു.
ഇന്ത്യൻ സ്റ്റുഡൻ്റ് പാർലമെൻ്റിൻ്റെ (ഭാരതിയാ ഛാത്ര സൻസദ് ) പുരസ്ക്കാരത്തിനാണ് അർഹനായത് ലോക്സഭാ മുൻ സ്പീക്കർ ശിവരാജ് പാട്ടിൽ അധ്യക്ഷനായ സമിതിയാണ് പി. ശ്രീരാമകൃഷ്ണനെ അവാർഡിയി തിരഞ്ഞെടുത്തത്.
അടുത്ത മാസം 20 ന് ദില്ലിയിൽ നടക്കുന്ന ചടങ്ങിൽ ഉപരാഷ്ട്രപതി വെങ്കയ്യ നായിഡുവാണ് പി. ശ്രീരാമകൃഷ്ണന് അവാർഡ് സമ്മാനിക്കുക.
പി. സദാശിവം ഇംഗ്ലീഷ് വിലാസം https://ml.wikipedia.org/wiki/P.
_Sadasivam
കേരളത്തിന്റെ 23-ആം  ഗവർണറാണ് ഇന്ത്യയുടെ ചീഫ് ജസ്റ്റീസായിരുന്ന പി. സദാശിവം (ജനനം: ഏപ്രിൽ 27 1949).
ഷീല ദീക്ഷിത് കേരള ഗവർണർ സ്ഥാനം രാജിവെച്ചശേഷം അദ്ദേഹത്തെ ഗവർണറായി നോമിനേറ്റ് ചെയ്തു.
2013 ജൂലായ് 18-ന് ചീഫ് ജസ്റ്റിസ് അൽത്തമാസ് കബീറിന്റെ കാലാവധി അവസാനിച്ചതോടെയാണ് അദ്ദേഹം ചീഫ് ജസ്റ്റിസായി ചുമതലയേറ്റത്.
സുപ്രീംകോടതിയിലെ നാല്പതാമത് ചീഫ് ജസ്റ്റിസായിരുന്നു അദ്ദേഹം.
2014 ഏപ്രിൽ 27 വരെയായിരുന്നു കാലാവധി.
ഇന്ത്യയിലെ പരമോന്നത നീതിപീഠത്തിന്റെ തലവനായിരുന്ന ജസ്റ്റിസ് പി. സദാശിവം ഈ പദവി അലങ്കരിച്ച ആദ്യത്തെ തമിഴ്‌നാട്ടുകാരനാണ് .
1951 മുതൽ 1954 ജനവരി വരെ, പഴയ മദ്രാസ് പ്രസിഡൻസിയിലെ നെല്ലൂരിൽ നിന്നുള്ള, പതഞ്ജലി ശാസ്ത്രി സുപ്രീം കോടതി ചീഫ് ജസ്റ്റിസായിരുന്നു.
മദ്രാസ് പ്രസിഡൻസി വിഭജിക്കപ്പെട്ടപ്പോൾ നെല്ലൂർ ആന്ധ്രാപ്രദേശിനു കീഴിലായി.
ഇന്ത്യയിലെ ഒരു സംസ്ഥാനത്തിന്റെ ഗവർണറാകുന്ന ആദ്യ സുപ്രീം കോടതി ചീഫ് ജസ്റ്റിസാണാദ്ദേഹം.
തമിഴ്നാട്ടിലെ ഈറോഡിൽ 1949 ഏപ്രിൽ 27നു ജനിച്ച പി. സദാശിവം 1977 ൽ അഭിഭാഷക ജീവിതം ആരംഭിച്ചു.
മദ്രാസ് ഹൈക്കോടതിയിൽ ദീർഷകാലം അഭിഭാഷകനായ അദ്ദേഹം, 1997ൽ മദ്രാസ് ഹൈക്കോടതി സ്ഥിരം ജഡ്ജിയായി നിയമിക്കപ്പെട്ടു.
2007 ഏപ്രിൽ മുതൽ പഞ്ചാബ്, ഹരിയാണ ഹൈക്കോടതികളിൽ സേവനം അനുഷ്ഠിച്ചു.
2007 ആഗസ്ത് 21 ന് സുപ്രീംകോടതി ജഡ്ജിയായി നിയമിതനായി.
പ്രധാന വിധി പ്രസ്താവങ്ങൾ പ്രതിപക്ഷ നേതാവ് വി.എസ്. അച്യുതാനന്ദന്റെ ഹർജി പരിഗണിച്ച് ഇടമലയാർ കേസിൽ ആർ. ബാലകൃഷ്ണപിള്ള അടക്കമുള്ളവർക്കു ശിക്ഷ വിധിച്ചു.
1993ലെ മുംബൈ സ്ഫോടന കേസിലെ വിധി ജെസീക്ക ലാൽ കൊലക്കേസ് അവലംബങ്ങൾ P. Sathasivam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പി. സന്തോഷ് കുമാർ
കേരളത്തിൽ നിന്നുള്ള രാജ്യസഭാംഗവും സിപിഐ നേതാവുമാണ് സന്തോഷ് കുമാർ.
നിലവിൽ അദ്ദേഹം സി.പി.ഐ.യുടെ കണ്ണൂർ ജില്ലാ സെക്രട്ടറിയും സംസ്ഥാന കൗൺസിൽ അംഗവുമാണ്‌.
കണ്ണൂർ സർവകലാശാല സിൻഡിക്കറ്റ്‌ അംഗം, എഐവൈഎഫ്‌ ദേശീയ പ്രസിഡന്റ്‌, ജനറൽ സെക്രട്ടറി എന്നീ ചുമതലകൾ വഹിച്ചിട്ടുണ്ട്‌.
1971ൽ ഇരിക്കൂർ പടിയൂരിൽ കെ പി പ്രഭാകരന്റെയും പി വി രാധയുടെയും മകനായി ജനിച്ചു.
സേലം രക്തസാക്ഷി പി അനന്തൻ മാസ്റ്ററുടെയും സ്വാതന്ത്ര്യ സമര സേനാനിയും കമ്യൂണിസ്റ്റ് നേതാവുമായിരുന്ന കെ കെ അടിയോടിയുടെയും പൗത്രനാണ്.
2011ൽ ഇരിക്കൂർ മണ്ഡലത്തിൽ നിന്നും നിയമസഭയിലേക്ക് മത്സരിച്ചു.
ഭാര്യ: ഡോ. ലളിത (കൊയ്യം ജിഎച്ച്എസ്എസ് പ്രിൻസിപ്പൽ).
മക്കൾ: ഹൃദ്യ (മിറാന്റാ കോളജ്, ഡൽഹി), ഹൃതിക് (പ്ലസ്‌വൺ വിദ്യാർഥി).
പി. സതീദേവി ഇംഗ്ലീഷ് വിലാസം https://ml.wikipedia.org/wiki/P.
_Sathidevi
2021 ഒക്ടോബർ ഒന്ന് മുതൽ കേരള
വനിതാ കമ്മീഷൻ അധ്യക്ഷയായി തുടരുന്ന
കോഴിക്കോട് ജില്ലയിൽ നിന്നുള്ള മുതിർന്ന
സിപിഎം നേതാവാണ് അഡ്വ.
പി സതീദേവി.
(29 നവംബർ 1956) 2004 മുതൽ 2009 വരെ വടകരയിൽ നിന്നുള്ള ലോക്സഭാംഗമായിരുന്ന സതീദേവി
നിലവിൽ 2022 മുതൽ മാർക്സിസ്റ്റ് പാർട്ടിയുടെ കേന്ദ്ര കമ്മിറ്റി അംഗവും
ജനാധിപത്യ മഹിളാ അസോസിയേഷൻ മുൻ സംസ്ഥാന ജനറൽ സെക്രട്ടറിയും
അഖിലേന്ത്യ വൈസ് പ്രസിഡൻ്റുമാണ്.
കണ്ണൂർ ജില്ലയിലെ കൂത്തുപറമ്പിനടുത്ത പാട്യം കിഴക്കേ കതിരൂരിൽ കാരായി കുഞ്ഞിരാമൻ്റെയും പാറായിൽ ദേവിയുടേയും മകളായി 1956 നവംബർ 29ന്  ജനനം.
മാർക്സിസ്റ്റ് പാർട്ടി സംസ്ഥാന കമ്മിറ്റി അംഗവും പാർട്ടിയുടെ മുൻ കണ്ണൂർ ജില്ലാ സെക്രട്ടറിയുമായിരുന്ന
പി.ജയരാജൻ സഹോദരനാണ്.
പ്രാഥമിക വിദ്യാഭ്യാസത്തിന് ശേഷം
തലശേരി ഗവ.
കോളേജിൽ നിന്ന്
ബിരുദവും ഗവ.
ലോ കോളേജിൽ നിന്ന്
നിയമ ബിരുദവും നേടി.
ജനാധിപത്യ മഹിളാ അസോസിയേഷൻ
പ്രവർത്തകയായി രാഷ്ട്രീയത്തിൽ സജീവമായി.
2004-ലെ ലോക്‌സഭ 
തിരഞ്ഞെടുപ്പിൽ വടകര മണ്ഡലത്തിൽ നിന്നും പാർലമെൻ്റ് അംഗമായ സതീദേവി
2009-ൽ വടകരയിൽ നിന്നും വീണ്ടും
ലോക്സഭയിലേക്ക് മത്സരിച്ചെങ്കിലും
കോൺഗ്രസ് നേതാവായ മുല്ലപ്പള്ളി രാമചന്ദ്രനോട് പരാജയപ്പെട്ടു.
2008 മുതൽ മാർക്സിസ്റ്റ് പാർട്ടി സംസ്ഥാന കമ്മിറ്റി അംഗവും 2022 മുതൽ മാർക്സിസ്റ്റ് പാർട്ടിയുടെ കേന്ദ്ര കമ്മിറ്റി അംഗവുമാണ്.
2016 മുതൽ 2022 വരെ ജനാധിപത്യ മഹിളാ അസോസിയേഷൻ സംസ്ഥാന ജനറൽ സെക്രട്ടറിയായിരുന്നു.
നിലവിൽ 2023 മുതൽ സംഘടനയുടെ 
അഖിലേന്ത്യ വൈസ് പ്രസിഡൻ്റാണ്.
കേരള വനിതാ കമ്മീഷൻ സംസ്ഥാന 
അധ്യക്ഷയായിരുന്ന എം സി ജോസഫൈന് 
പകരം 2021 ഒക്ടോബർ ഒന്ന് മുതൽ
വനിതാ കമ്മീഷൻ അധ്യക്ഷയായി നിയമിതയായി.
മുൻ നിയമസഭാംഗമായിരുന്ന
മാർക്സിസ്റ്റ് പാർട്ടി സംസ്ഥാന കമ്മിറ്റി അംഗവും പാർട്ടിയുടെ 
കോഴിക്കോട് മുൻ ജില്ലാ സെക്രട്ടറിയുമായിരുന്ന പരേതനായ
എം ദാസനാണ് ഭർത്താവ്.
അഞ്ജലി ഏക മകളാണ്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയി പാർട്ടി മുഖ്യ എതിരാളി പാർട്ടി 2009 വടകര ലോകസഭാമണ്ഡലം മുല്ലപ്പള്ളി രാമചന്ദ്രൻ കോൺഗ്രസ് (ഐ.) , യു.ഡി.എഫ് പി. സതീദേവി സി.പി.എം. , എൽ.ഡി.എഫ്. അവലംബം ↑ മഹിളാകമ്മീഷൻ അധ്യക്ഷ ↑ വനിതാകമ്മീഷൻ അധ്യക്ഷയായി തുടരും ↑ പി.സതീദേവി ചുമതലയേറ്റു ↑ 24-ആം പാർട്ടി കോൺഗ്രസ് കേന്ദ്രകമ്മിറ്റി അംഗങ്ങൾ ↑ നിന്ന് 4 പേർ പാർട്ടി കേന്ദ്രകമ്മിറ്റി അംഗങ്ങൾ
പി. സിറിയക് ജോൺ ഇംഗ്ലീഷ് വിലാസം https://ml.wikipedia.org/wiki/P.
_Cyriac_John
കേരളത്തിലെ ഒരു രാഷ്ട്രീയപ്രവർത്തകനും മുൻ സംസ്ഥാനമന്ത്രിയുമായിരുന്നു പി. സിറിയക് ജോൺ (11 ജൂൺ 1933 - 30 നവംമ്പർ 2023).
കലപ്പറ്റ നിയമസഭാമണ്ഡലത്തിൽ നിന്നും കോൺഗ്രസ്(ആർ) പ്രതിനിധിയായി നാലാം കേരളനിയമസഭയിലും , തിരുവമ്പാടിയിൽ നിന്നും കോൺഗ്രസിനെ പ്രതിനിധീകരിച്ച് അഞ്ച് , ആറ് , ഏഴ് നിയമസഭകളിലും അംഗമായി.
1982-83 കാലഘട്ടത്തിൽ കരുണാകരൻ മന്ത്രിസഭയിലെ കൃഷിവകുപ്പ് മന്തിയുമായിരുന്നു സിറിയക് ജോൺ.
തുടർച്ചയായി നാലു തവണ നിയമസഭയിലേക്ക് വിജയിക്കുകയും തുടർച്ചയായായി നാല് തവണ പരാജയപ്പെടുകയും ചെയ്തിരുന്നു.
സഹകരണമേഖല സംഘടനാ രംഗത്ത് വളരെനാൾ പ്രവർത്തിച്ച ജോൺ താ​മ​ര​ശ്ശേ​രി സ​ർ​വി​സ്​ സ​ഹ​ക​ര​ണ ബാ​ങ്ക്​ പ്ര​സി​ഡ​ൻ​റ്​​, കേരള സംസ്ഥാന മാർക്കടിംഗ് സഹകരണാ ഫെഡറേഷൻ പ്രസിഡന്റ്, ഇന്ത്യൻ റബ്ബർ ബോർഡംഗം എന്നീ നിലകളിലും പ്രവർത്തിച്ചു.
കെ.പി.സി.സി., കെ.പി.സി.സി. എക്സിക്യൂട്ടീവ് അംഗം കർഷക കോൺഗ്രസ് സംസ്ഥാന പ്രസിഡന്റ്, എൻ.സി.പി. സംസ്ഥാന പ്രസിഡന്റ് എന്നീ പദവികളും വഹിച്ചിരുന്നു.
അന്നക്കുട്ടിയാണ് ഭാര്യ, മൂന്ന് മകനും രണ്ട് മകളും.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 2001 തിരുവമ്പാടി നിയമസഭാമണ്ഡലം സി. മൊയിൻ മുസ്ലീം ലീഗ് 60,525 15,676 പി. സിറിയക് ജോൺ എൻ.സി.പി. 44,849 2 1996 തിരുവമ്പാടി നിയമസഭാമണ്ഡലം എ.വി. അബ്ദുറഹിമാൻ ഹാജി മുസ്ലീം ലീഗ് 48,942 5,122 പി. സിറിയക് ജോൺ കോൺഗ്രസ് (എസ്) 43,820 3 1991 തിരുവമ്പാടി നിയമസഭാമണ്ഡലം എ.വി. അബ്ദുറഹിമാൻ ഹാജി മുസ്ലീം ലീഗ് 50,767 6,102 പി. സിറിയക് ജോൺ ഇന്ത്യൻ കോൺഗ്രസ് 44,665 4 1987 സുൽത്താൻ ബത്തേരി നിയമസഭാമണ്ഡലം കെ.കെ. രാമചന്ദ്രൻ കോൺഗ്രസ് 39,102 4,126 പി. സിറിയക് ജോൺ ഇന്ത്യൻ കോൺഗ്രസ് 34,976 5 1982 തിരുവമ്പാടി നിയമസഭാമണ്ഡലം പി. സിറിയക് ജോൺ കോൺഗ്രസ് (എ) 30,950 3,320 ബേബി മാത്യൂ സി.പി.ഐ.എം 27,630 6 1980 തിരുവമ്പാടി നിയമസഭാമണ്ഡലം പി. സിറിയക് ജോൺ കോൺഗ്രസ് (യു) 35,623 5,670 എൻ.എം. ഹുസൈൻ മുസ്ലീം ലീഗ് 29,953 7 1977 തിരുവമ്പാടി നിയമസഭാമണ്ഡലം പി. സിറിയക് ജോൺ കോൺഗ്രസ് 29,835 3,381 ഇ.
ടി. മുഹമ്മദ് ബഷീർ മുസ്ലീം ലീഗ് (ഒ) 26,454 8 1970 കല്പറ്റ നിയമസഭാമണ്ഡലം പി. സിറിയക് ജോൺ കോൺഗ്രസ് 29,950 10,441 കെ.കെ. അബു എസ്.എസ്.പി. 19,509 അവലംബം
പി. സീതി ഹാജി ഇംഗ്ലീഷ് വിലാസം https://ml.wikipedia.org/wiki/P.
_Seethi_Haji
അഞ്ചും ആറും ഏഴും എട്ടും ഒൻപതും കേരള നിയമസഭകളിലെ അംഗവും 1991 ലെ കെ. കരുണാകരൻ മന്ത്രിസഭയിൽ ചീഫ് വിപ്പുമായിരുന്നു പത്തായക്കോടൻ സീതി ഹാജി എന്ന പി. സീതി ഹാജി (16 ഓഗസ്റ്റ് 1932 - 05 ഡിസംബർ 1991).
കൊണ്ടോട്ടിയെ നാലു തവണയും താനൂരിനെ ഒരു തവണയും പ്രതിനിധീകരിച്ച് നിയമസഭ അംഗമായി.
മുസ്ലീം ലീഗ് സംസ്ഥാന സെക്രട്ടറിയും ചന്ദ്രിക പത്രത്തിന്റെ ഡയറക്ടറുമായിരുന്നു.
എംഎൽഎ പദവിയിലിരിക്കെയാണ് സീതിഹാജി മരണമടഞ്ഞത്.
സീതി ഹാജിയുടെ ഏറനാടൻ ശൈലിയിലുള്ള പ്രസംഗവും നർമ്മവും ശ്രദ്ധിക്കപ്പെട്ടിരുന്നു.
അവലംബം 1 2 {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ ↑
പി. സുകുമാർ ഇംഗ്ലീഷ് വിലാസം https://ml.wikipedia.org/wiki/P.
_Sukumar
ഒരു മലയാളചലച്ചിത്രഛായാഗ്രാഹകനും സംവിധായകനുമാണ് പി. സുകുമാർ .